बाक्सा, 29 नभेम्बर 2020 : BJP दोलोआ जों UPPL दोलोखौ राइनो हानाय गोहो गैया मानोना जों सरकार बो दायाखै आरो जों जेबो गेना गोरोनथि बो मावाखै । BJP आरो BPF दोलोनि गेजेराव गावसोरजों गावसोरसो सरकार दालायदों गावसोरजों गावसोरनो मेल मेथिंआव बखिलाइबाय थागोन । नाथाय जों UPPL दोलोआ सरकार बो दायाखै आरो जोंखौ राइनोबो हाया होनना खौरांगिरिनि सिगांआव फोरमायना होयो राइजो सभानि बारग’ एम पि उर्खाव गोरा ब्रह्मआ। बाकसा जिल्लानि 25 नं बागानपारा बियाबनि सिंआव थानाय सुबनकाटा प्रायमारी, नयाबष्टि प्रायमारी, आरो जपादं प्रायमारी UPPL नि बानजायनायाव जपादं माइनाव फोथाराव बागानपारा ब्लक UPPL दोलोनि बिसायखथि फोसावदिं मेल जानानै थांङो । बे हाबाफारियाव गाहाइ आलासि महरै बाहागो लादों मिरु UPPL नि बोसोनगिरि उर्खाउ गोरा ब्राह्म मिरु दुलाराय बर फरायसा आफादनि गाहाइ नेहाथारी लरेन्स इसलाहारी, मिरु दुलाराय बर फरायसा आफादनि सोलोंथाइ नेहाथारी कास्टम बसुमतारी, मुसलपुर जिल्ला UPPL नि गाहाइ नेहाथारी दयाल सरनिया, मिरु UPPL नि सोद्रोमा हरकुमार मेधी, 25 नं बागानपारा बियाबनि बिजाथि कातिराम बर आरो , लोगोसे मिरु, जिल्ला, ब्लक नि गोबां दैदेनगिरि बिथांमोना बाहागो लायो ।